**บทที่ 1**

**บทนำ**

**หลักการและเหตุผล**

 สังคมปัจจุบันเป็นยุคของการสื่อสารไร้พรมแดน การติดต่อสื่อสารระหว่างกัน เป็นไปอย่างรวดเร็วและไร้ขีดจำกัด ส่งผลให้ข่าวสารกลายเป็นปัจจัยสำคัญ ที่มีผลต่อความสำเร็จในการดำเนินกิจการต่างๆ กล่าวได้ว่า ข่าวสารคือพลังอำนาจ หากธุรกิจหรือองค์กรใดมีการจัดการบริหารการสื่อสารที่ดีสามารถนำ เทคโนโลยีที่ทัน สมัยมาใช้ให้เกิดประโยชน์ต่อองค์กรหรือหน่วยงานได้ก็จะทำให้องค์กรนั้น ประสบความสำเร็จ (วริษา อยู่ประเสริฐ. 2548) การสื่อสารเป็นการแลกเปลี่ยนข่าวสารระหว่างผู้ส่งสารและผู้รับสาร โดยใช้สื่อหรือช่องทางต่างๆ เพื่อมุ่งหมายโน้มน้าวจิตใจให้เกิดผลในการให้เกิดการรับรู้หรือเปลี่ยนทัศนคติหรือให้เปลี่ยนพฤติกรรมอย่างใดอย่างหนึ่งหรือหลายอย่าง (นรินทร์ชัย พัฒนพงศา. 2542) การสื่อสารจึงเป็นสิ่งสำคัญที่จะช่วยเกื้อหนุนให้การดำเนินกิจการต่างๆ เป็นไปตามวัตถุประสงค์ขององค์กร

 การติดต่อสื่อสารในองค์กร (organization communication) จำเป็นต้องใช้เครื่องมือต่างๆ เพื่อให้การสื่อสารเป็นไปอย่างมีประสิทธิภาพและประสบผลสำเร็จเนื่องจากการสื่อสารคือการถ่ายโอน (transfer and understanding of meaning) ดังนั้น การติดต่อสื่อสารจะประสบความสำเร็จก็ต่อเมื่อสามารถส่งผลต่อความหมายและผู้รับเกิดความเข้าใจถูกต้องการสื่อสารอาจมีลักษณะเป็นการสื่อสารระหว่างบุคคล (interpersonal communication) และเป็นเครือข่ายองค์กร (วิรัช สงวนวงศ์วาน. 2547) การประชาสัมพันธ์จึงเป็นปัจจัยที่ทุกองค์กรให้ความสำคัญ เพราะการประชาสัมพันธ์เป็นกระบวนการสื่อสารขององค์กรกับบุคคลภายนอกโดยมีวัตถุประสงค์เพื่อพัฒนา สร้างเสริมฟื้นฟู ธำรงรักษาภาพพจน์และสัมพันธภาพอันดีให้ได้รับการสนับสนุนนิยมยกย่อง (วิจิตรอาวะกุล. 2534) การประชาสัมพันธ์จึงมีลักษณะของการเผยแพร่หรือการกระจายข้อมูลข่าวสารขององค์กรให้กับกลุ่มเป้าหมายหรือสาธารณชนในรูปแบบต่างๆ โดยจะต้องอาศัยเครื่องมือ (Tools) หรือสื่อ (Media) ที่เหมาะสม การเลือกใช้เครื่องมือหรือสื่อในการประชาสัมพันธ์ที่ถูกต้องและเหมาะสมกับกลุ่มเป้าหมาย

นักประชาสัมพันธ์จำเป็นต้องมีความรู้ความเข้าใจลักษณะของเครื่องมือหรือสื่อแต่ละประเภท ข้อดีข้อเสีย รวมถึงเข้าใจถึงปัจจัยในการรับรู้และการเข้าถึงสื่อของกลุ่มเป้าหมายด้วย

 จากการศึกษา ปัจจุบันในมหาวิทยาลัยราชภัฏมหาสารคาม ถ้าต้องมีการแจ้งข่าวสาร หรือมีประชาสัมพันธ์ให้กับนักศึกษาทราบ ก็ต้องไปแจ้งที่ชั้น 1 อาคารเฉลิมพระเกียรติ 72 พรรษาฯ ฝ่ายประชาสัมพันธ์ของมหาวิทยาลัยราชภัฏมหาสารคามเท่านั้น จึงเกิดปัญหาตามมาไม่ว่าจะเป็นการเดินทาง การเสียเวลา ไม่สะดวก ล่าช้าต่อการส่งข่าวสารและการที่จะประชาสัมพันธ์อีกด้วย

 จากปัญหาดังกล่าวผู้วิจัยจึงได้ศึกษาค้นคว้า และได้พัฒนาระบบแจ้งข่าวสารฝ่ายประชาสัมพันธ์ผ่านแอปพลิเคชัน กรณีศึกษามหาวิทยาลัยราชภัฏมหาสารคาม เพื่อเพิ่มช่องทางในการแจ้งข่าวสารไปยังฝ่ายประชาสัมพันธ์ผ่านแอปพลิเคชัน ที่จากเดิมต้องเดินทางไปแจ้งที่ชั้น 1 อาคารเฉลิมพระเกียรติ 72 พรรษาฯ (อาคาร 15) ฝ่ายประชาสัมพันธ์ของมหาวิทยาลัยราชภัฏมหาสารคามเอง ทำให้เสียเวลา เสียค่าเดินทาง และยังล่าช้าอีกด้วย เพื่อความสะดวกรวดเร็วและทันสมัยใช้งานง่าย ต่อการแจ้งข่าวสาร ข่าวประชาสัมพันธ์ และข้อมูลต่างๆ ของมหาวิทยาลัยราชภัฏมหาสารคาม และมีการแจ้งเตือนบนแอปพลิเคชันเมื่อผู้ใช้แจ้งข่าวสารสามารถกดดูหัวข้อข่าวและรายละเอียดข่าวสารได้

**วัตถุประสงค์ของการวิจัย**

 1. เพื่อพัฒนาระบบแจ้งข่าวสารฝ่ายประชาสัมพันธ์ผ่านแอปพลิเคชัน กรณีศึกษา : มหาวิทยาลัยราชภัฏมหาสารคาม

 2. เพื่อประเมินคุณภาพระบบแจ้งข่าวสารฝ่ายประชาสัมพันธ์ผ่านแอปพลิเคชัน กรณีศึกษา : มหาวิทยาลัยราชภัฏมหาสารคาม

# **ขอบเขตของการวิจัย**

ผู้วิจัยได้พัฒนาระบบแจ้งข่าวสารฝ่ายประชาสัมพันธ์ผ่านแอปพลิเคชัน กรณีศึกษามหาวิทยาลัยราชภัฏมหาสารคาม ซึ่งแบ่งการทำงานดังนี้

 **1. กลุ่มเป้าหมาย**

 กลุ่มเป้าหมาย คือ กลุ่มผู้เชี่ยวชาญด้านคอมพิวเตอร์และเทคโนโลยี เพื่อประเมินระบบระบบแจ้งข่าวสารฝ่ายประชาสัมพันธ์ผ่านแอปพลิเคชัน กรณีศึกษา : มหาวิทยาลัยราชภัฏมหาสารคาม อาจารย์จากมหวิทยาลัยราชภัฏมหาสารคาม มีคุณสมบัติ คือ สำเร็จการศึกษาระดับปริญญาเอกหรือระดับปริญญาโทขึ้นไป สาขาเทคโนโลยีสารสนเทศหรือ สาขาที่เกี่ยวข้องกับคอมพิวเตอร์ จำนวน 3 คน

 **2. ระยะเวลาที่ใช้ในการศึกษา**

 เดือน กันยายน 2558 – เดือน มีนาคม 2559

 **3. ด้านระบบงาน**

 การพัฒนาระบบแจ้งข่าวสารฝ่ายประชาสัมพันธ์ผ่านแอปพลิเคชัน กรณีศึกษามหาวิทยาลัยราชภัฏมหาสารคาม มีรายละเอียดของเนื้อหาดังนี้

 3.1 ระบบล็อกอิน

 3.2 ระบบสมาชิก

 3.3 ระบบจัดการข่าวประชาสัมพันธ์

 3.4 ระบบแจ้งเตือน

 3.5 ระบบแจ้งข้อมูลข่าว

 3.6 ระบบรายงาน

 **4. ด้านผู้ใช้ระบบ**

4.1ผู้ดูแลระบบ (Admin)

 4.1.1 สามารถสมัครสมาชิกได้

 4.1.2 สามารถล็อคอินเข้าสู่ระบบ และ ล็อคเอาท์ ออกจากระบบได้

 4.1.3 สามารถแก้ไขข้อมูลส่วนตัวได้

 4.1.4 สามารถตรวจเช็คการแจ้งข้อมูลข่าวสารได้

 4.1.5 สามารถดูข้อมูลข่าวประชาสัมพันธ์ได้

 4.1.6 สามารถเพิ่ม ลบ แก้ไข ข้อมูล ข่าวสารได้

 4.2 ด้านผู้ใช้ (User)

 4.2.1 สามารถล็อคอินเข้าสู่ระบบ และ ล็อคเอาท์ ออกจากระบบได้

 4.2.2 สามารถแจ้งข้อมูล ข่าวสารได้

 4.2.3 สามารถตรวจเช็คการแจ้งข้อมูลข่าวสารได้

 4.2.4 สามารถดูข้อมูลข่าวประชาสัมพันธ์ได้

 4.2.5 สามารถเพิ่ม ลบ แก้ไข ข้อมูล ข่าวสารได้

 4.2.6 สามารถเปลี่ยนรหัสผ่านได้

 **5. ด้านฮาร์ดแวร์ (Hardware)**

 5.1 เครื่องคอมพิวเตอร์ Ram 2 GB ขึ้นไป

 5.2 โทรศัพท์มือถือ ระบบปฏิบัติการแอนดรอยด์

 5.3 หน่วยเก็บข้อมูลต้องมีขนาดไม่ต่ำกว่า 500 GB

 5.4 ระบบเครือข่ายอินเทอร์เน็ตต้องมีความเร็วไม่ต่ำกว่า 5 Mbps

 **6. ด้านซอฟต์แวร์ (Software)**

 6.1 เทคโนโลยีที่ใช้ในการพัฒนาระบบ คือ เทคโนโลยี Push Notification ใช้ทำการแจ้งเตือนบนแอปพลิเคชัน

 6.2 ภาษาที่ใช้ในการพัฒนา คือ JAVA

 6.3 ฐานข้อมูล MySql

 6.4 โปรแกรม Android Studio

 6.5 Android SDK ใช้ทำแอปพลิเคชัน

**นิยามศัพท์เฉพาะ**

 1. ระบบแจ้งข่าวสาร หมายถึง ระบบที่พัฒนาขึ้นมาเพื่องานในมหาวิทยาลัยราชภัฎมหาสารคาม พัฒนาระบบโดยใช้ภาษา JAVA

 2. ฝ่ายประชาสัมพันธ์ หมายถึง หน่วยงานที่ให้บริการของข้อมูลประชาสัมพันธ์ ตั้งอยู่ เลขที่ 80 ถนนนครสวรรค์ ตำบลตลาด อำเภอเมือง จังหวัดมหาสารคาม 44000

 3. แอปพลิเคชัน หมายถึง โปรแกรมที่พัฒนาจากภาษา จาวา สามารถใช้งานได้ใน โทรศัพท์มือถือ ในระบบปฎิบัติการ แอนดรอยด์

 4. คุณภาพระบบ หมายถึง ความคิดเห็นของผู้เชี่ยวชาญที่มีต่อระบบแจ้งข่าวสารฝ่ายประชาสัมพันธ์ผ่านแอปพลิเคชัน ที่พัฒนาขึ้น โดยคิดเป็นค่าคะแนนเฉลี่ยของระดับความคิดเห็นตั้งแต่ 3.51 ขึ้นไป และมีค่าส่วนเบี่ยงเบนมาตรฐานไม่เกิน 1.00

**ประโยชน์ที่คาดว่าจะได้รับ**

 1. ได้ระบบแจ้งข่าวสารฝ่ายประชาสัมพันธ์ผ่านแอปพลิเคชัน กรณีศึกษามหาวิทยาลัยราชภัฏมหาสารคาม ที่พัฒนาขึ้นมาโดยใช้งานได้จริง

 2. ผู้วิจัยได้ความรู้ในด้านกระบวนการพัฒนาระบบงาน อีกทั้งได้พัฒนาระบบงานโดยใช้โปรแกรมชั้นสูง

 3. เป็นแนวทางในการพัฒนาระบบแจ้งข่าวสารฝ่ายประชาสัมพันธ์ผ่าน

แอปพลิเคชัน กรณีศึกษา : มหาวิทยาลัยราชภัฏมหาสารคาม แก่นักศึกษาและผู้ที่สนใจทั่วไปคนอื่นๆ ต่อไป